Tesla bygger kæmpefabrik i Berlin

Den næste af Teslas såkaldte gigafactorys skal ligge i Tyskland, lige uden for hovedstaden Berlin. Det har Elon Musk bekræftet. Elbilsfabrikanten har forlængst meldt ud, at de ville en kæmpefabrik i Europa, men har brugt årevis på at lede efter det rette sted at placere fabrikken.

Adskillige europæiske lande har forsøgt at gøre sin hoser grønne, men Tyskland har været Musks favorit igennem et stykke tid. Firmaet er allerede begyndt at søge personale til fabrikken i Tyskland – dog er beliggenheden angivet til “remote, Germany”.

Fabrikken i Berlin bliver omtalt som ‘Gigafactory 4’ og vil blive placeret i nærheden af den nye lufthavn i Berlin. Tesla planlægger også at oprette et design- og ingeniørcenter i Berlin, fortalte Musk. I vanlig stil har Musk også spredt nyheden på Twitter:

? ? GIGA BERLIN ? ?
— Elon Musk (@elonmusk) November 12, 2019

Tesla er netop blevet færdig med at bygge sin tredje Gigafacotory i Shanghai, Kina. Fabrikken i Berlin bliver næsten identisk med denne, da de begge skal bygge Model 3 og Model Y.

De øvrige gigantfabrikker ligger i Reno, Nevada og i Buffalo, New York. Musk har udtrykt forventninger om, at der skal bygges mellem 10 og 12 fabrikker rundt om i verden.

Tesla bygger kæmpefabrik i Berlin